बीते दिनों एक अस्पताल के उद्घाटन समारोह पर सलमान को पहुंचना था. सलमान ने आने की हामी तो भर दी पर कार्यक्रम के दिन प्रबंधक इंतज़ार करते रहे और सलमान नहीं पहुंचे.कॉस्मेटिक सर्जरी के लिए खोले गए इस हॉस्पिटल के प्रबंधकों ने सलमान ख़ान का तीन घंटे इंतज़ार किया.वहां काफ़ी मीडियाकर्मी भी जमा हुए और रोड पर सलमान को देखने के लिए उनके चाहने वालों ने भी भीड़ लगाई. हालांकि सबकी ख़्वाहिशें अधूरी ही रह गईं.ख़ास बात यह है कि सलमान इस कार्यक्रम से एक दिन पहले कांग्रेस नेता कपिल सिब्बल की एल्बम लॉन्च पर पहुचे थे.भारत से हॉलीवुड के लिए कोई नया चेहरा नहीं है इरफ़ान खान. 'स्लमडॉग मिलियनेयर', 'लाइफ ऑफ़ पाई' और 'स्पाइडरमैन' के बाद इरफ़ान खान स्टीवन स्पीलबर्ग की फिल्म 'जुरासिक पार्क' में नज़र आएंगे.स्पीलबर्ग अपनी डायनासोर फ्रैंचाइज़ी का चौथा भाग लेकर आ रहे है जिसमें इरफ़ान जुरासिक पार्क के मालिक बनेंगे.इरफ़ान का किरदार फ़िल्म में नकारात्मक नहीं है.साल 1993 में पहली बार फ़िल्म 'जुरासिक पार्क' पर्दे पर आई थी, अब इसी कड़ी का चौथा भाग 2015 के जून महीने में आने की संभावना है.विद्या बालन और फ़रहान अख़्तर की जोड़ी वाली फ़िल्म शादी के साइड इफेक्ट्स को देखने वाले सबका यही कहना है की फ़िल्म का पहला हिस्सा काफ़ी तेज़ और मजेदार है पर इंटरवल के बाद फ़िल्म ठंडी और बिखर सी जाती है.फ़िल्म को दर्शकों और समीक्षकों से मिली जुली प्रतिक्रिया मिली है और बॉक्स ऑफिस पर भी फ़िल्म का यही हाल है.रिलीज़ के दो दिन में शादी के साइड इफेक्ट्स सिर्फ़ 13 करोड़ रुपए ही कमा पाई है. फ़िल्म का कारोबार शुक्रवार के मुक़ाबले शनिवार को बढ़ने की रिपोर्ट है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें



 फ़ेसबुक और 



ट्विटर पर भी फ़ॉलो कर सकते हैं.)